ྙིང་གར་གནད་དུ་བསྣུན་པ་གཙོ་(༥བ)བོར་གསུངས་སོ། །རྡོ་རྗེའི་ལུས་ལ་གནད་དུ་
བསྣུན་པ་ལས་བྱུང་བའི་རྫོགས་རིམ་དེ་ལ་ལམ་རིམ་པ་ལྔ་ཡོད་ཅིང་། རིམ་པ་ལྔའི་
སྒོ་ནས་ཉམས་སུ་བླངས་པས་འབྲས་བུ་ཟུང་འཇུག་རྡོ་རྗེ་འཆང་གི་གོ་འཕང་ཐོབ་
པར་འགྱུར་རོ། །འབྲས་བུ་ཟུང་འཇུག་དེ་ནི་སྐུ་དག་པ་སྒྱུ་མའི་སྐུ་དང༌། ཐུགས་དག་
པ་དོན་གྱི་འོད་གསལ་གཉིས་ཟུང་དུ་འཇུག་པ་མཐར་ཐུག་པའི་མི་སློབ་པའི་ཟུང་
འཇུག་ཡིན་ལ། དེ་འདྲའི་གཟུགས་ཀྱི་སྐུ་འགྲུབ་པའི་རྒྱུ་ནི་སྒྱུ་མའི་སྐུ་དང་། ཐུགས་
འོད་གསལ་ཆོས་ཀྱི་སྐུ་འགྲུབ་པའི་རྒྱུ་ནི་བདེ་སྟོང་དབྱེར་མེད་ཀྱི་ཡེ་ཤེས་ཡིན་ནོ། །དེ་
ཡང་གཟུགས་སྐུ་བསྒྲུབ་པ་ལ་ཕར་ཕྱིན་ཐེག་པ་བ་རྣམས་ཀྱིས་བསྐལ་ཆེན་གྲངས་
མེད་གསུམ་གྱི་རིང་ཚོགས་གསོག་དགོས་པ་དེ་བླ་མེད་ཀྱི་ལམ་གྱིས་ཚེ་ཐུང་གཅིག་
ལ་ཚོགས་རྫོགས་པར་འགྱུར་བ་ནི་སྒྱུ་མའི་སྐུ་དེའི་མཐུ་དང༌། ཕར་ཕྱིན་ཐེག་པའི་
ལུགས་ལ་བསྐལ་ཆེན་གྲངས་མེད་མང་པོར་ཚོགས་བསགས་ནས་ཤེས་སྒྲིབ་སྤོང་
དགོས་པ་ལ། བླ་མེད་ཀྱི་ལམ་གྱིས་ཚེ་ཐུང་གཅིག་ལ་ཤེས་སྒྲིབ་སྤོང་ནུས་པ་ནི་བདེ་
སྟོང་དབྱེར་མེད་ཀྱི་ཡེ་ཤེས་ཀྱི་མཐུ་ཡིན་པས་བླ་མེད་ཀྱི་ལམ་ཤིན་ཏུ་མྱུར་བ་ལམ་དེ་
གཉིས་ཀྱི་མཐུ་ཡིན་ནོ། །དེ་གཉིས་ཀྱང་སྒྱུ་ལུས་འགྲུབ་པ་བདེ་སྟོང་དབྱེར་མེད་ཀྱི་
ཡེ་ཤེས་ལ་རག་ལུས་པས། ཡེ་ཤེས་དེ་ནི་བླ་མེད་ཀྱི་ལམ་གྱི་སྙིང་པོ་སྙིགས་དུས་ཀྱི་
ཚེ་ཐུང་གཅིག་ལ་འཚང་རྒྱ་བའི་ཉེ་ལམ་མཐར་ཐུག་དམ་པ་ཡིན་ནོ། །དེ་ལྟ་ནའང་
བདེ་བ་ཆེན་པོ་དང་སྟོང་(༦ན)པའི་གནས་ཚུལ་མཐར་ཐུག་པ་ཇི་བཞིན་ངེས་པ་སྲིད་
2
354

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག །
མཐའ་ཙམ་དུ་སོང་བས་སྔགས་ལམ་ལ་མོས་པ་མང་ཡང་ལམ་གྱི་གནད་
པར་ངེས་པ་ནི་ཉིན་བྱེད་མགོན་པོ་ཀུན་གསལ་དགུང་དུ་སླེབ་པའི་དུས་ཀྱི་རྒྱུ་སྐར་
དང་མཚུངས་སོ། །བདེ་བ་དང་སྟོང་པ་མཐར་ཐུག་པ་དེ་ཇི་ལྟ་བུ་སྙམ་ན་གསང་བ་
ལས་ཀྱང་ཆེས་གསང་བའི་གནས་འདི་བླུན་པོ་བདག་འདྲ་བས་ཇི་བཞིན་ག་ལ་
! 9!
}i< K
རིག །བླ་མའི་གསུང་ལས་ཐོས་པ་ཅུང་ཟད་བཀོད་ན་ཟབ་མོ་སྟོང་ཉིད་ཀྱི་གནད་
མཐར་ཐུག་པ་ནི་ལམ་ཐུན་མོང་བའི་གནད་བསྟན་པའི་སྐབས་སུ་གོ་བདེ་བར་བརྗོད་
ཟིན་ལ། ཡུལ་ཅན་བདེ་བ་ཆེན་པོ་ནི་གསང་བ་ལས་ཀྱང་ཆེས་གསང་བ། ཕྲ་བ་ལས་
ཀྱང་ཆེས་ཕྲ་བ། རྒྱུད་ལ་སྐྱེ་བ་ལྟ་ཞོག །གོ་ཡུལ་དཔྱིས་ཕྱིན་པ་རྙེད་པའང་དཀའ་
བས་ཤིན་ཏུ་རྟོགས་པར་དཀའ་བ་ཞིག་སྟེ། དེ་ཡང་སེམས་རྩེ་གཅིག་པའི་ཏིང་ངེ་
འཛིན་བསྒོམས་པས་སེམས་གནས་བརྟན་པོར་སོང་བ་ན་སེམས་ཤིན་སྦྱངས་སྐྱེ་ལ།
དེ་སྐྱེས་པ་ན་དེའི་མཐུས་སྤྱི་བོ་ནས་རྐང་མཐིལ་གྱི་བར་གྱི་ལུས་ཀྱི་རླུང་རྣམས་ལས་
རུང་དུ་སོང་ནས་ཤིན་ཏུ་འཇམ་པའི་རེག་བྱ་ཡིད་འོང་གི་རྣམ་པ་ཅན་གྱི་ལུས་ཤིན་
སྦྱངས་སྐྱེ་ལ། དེ་ལ་བརྟེན་ནས་ལུས་ལ་བདེ་བ་དང་སེམས་ལ་དགའ་བ་ཆེན་པོ་སྐྱེ་
སྟེ། དེ་འདྲ་བའི་བདེ་བ་དང་དགའ་བ་ཆེན་པོ་དེ་ཡང་བླ་མེད་ནས་བཤད་པའི་ལྷན་
、CH?KD (f%< (k) F) %
(ik) C
སྐྱེས་ཀྱི་བདེ་བ་ཆེན་པོའི་ཕྱོགས་དང་ཡུལ་ནའང་མེད་དེ། ལུས་སེམས་ཤིན་སྦྱངས་
,,)/1
༥
лд
)!9 -
མོང་བ་སྟེ། ཕྱི་རོལ་པའི་དྲང་སྲོང་བསམ་གཏན་གྱི་དངོས་གཞི་བསྒྲུབས་ཏེ་སྲིད་
རྩེའི་བར་དུ་འགྲོ་བར་བྱེད་པ་ཐམས་ཅད་ཀྱང་ཏིང་ངེ་འཛིན་དེ་ལ་བརྟེན་ནས་བགྲོད་
པ་ཐམས་ཅད་ཏིང་ངེ་འཛིན་དེ་ལ་བརྟེན་ནས་ལམ་གོང་མར་བགྲོད་པ་ཤ་སྟག་ཡིན་
6,
,,!,, )3{ )3
པས་ན། ཤིན་སྦྱངས་ཀྱི་བདེ་བ་ཆེན་པོ་དང་ལྡན་པའི་ཏིང་ངེ་འཛིན་དེ་ནི་འཇིག་
རྟེན་དང་འཇིག་རྟེན་ལས་འདས་པའི་ལམ་བགྲོད་པ་ཐམས་ཅད་ཀྱི་ཐུན་མོང་བ་
ཡིན་ལ། ལྷན་སྐྱེས་ཀྱི་བདེ་ཆེན་ནི་ལམ་ཐུན་མོང་བ་སྔོན་དུ་སོང་ནས་སྔགས་བླ་མེད
355

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
7
ཀྱི་སྒོར་ཞུགས་ཏེ་བསྐྱེད་རིམ་ལ་ལེགས་པར་བསླབས་ནས། རྫོགས་རིམ་ལ་སློབ་པའི་
ཚེ་རྡོ་རྗེའི་ལུས་ལ་གནད་དུ་བསྣུན་པ་ལས་བསྐྱེད་དགོས་པ་སྔགས་ལམ་མཐོན་པོ་
ཞིག་ཡིན་པས་སྔར་གྱི་ཐུན་མོང་བའི་ཏིང་ངེ་འཛིན་དེ་དང་གནམ་དང་ས་ལྟ་བུར་
མཐོ་དམའི་ཁྱད་ཆེའོ། །དེ་ཙམ་དུ་ཡང་མ་ཟད་ཉན་ས་དང༌། མངོན་པ་མཛོད་ནས་
བཤད་པ་ལྟར་རླུང་འབྱུང་རྔུབ་སྒོམ་པ་དང༌། བསམ་གཏན་ཕྱི་མ་དང་རྣམ་སྣང་
མངོན་བྱང་སོགས་བྱ་སྤྱོད་ཀྱི་རྒྱུད་རྣམས་ནས་བཤད་པ་ལྟར་རླུང་ཕྱིར་རྒྱུ་བ་བཀག་
ནས་ནང་དུ་བསྡམས་ནས་བཟུང་སྟེ། ལྷའི་རྣལ་འབྱོར་རྩེ་གཅིག་ཏུ་བསྒོམས་པའི་
མཐུས་ལུས་སེམས་ལ་བདེ་བ་ཆེན་པོ་སྐྱེ་བར་གསུངས་ཀྱང་། དེ་འདྲ་བའི་བདེ་བ་
ཆེན་པོ་དེ་ཡང་བླ་མེད་ནས་གསུངས་པའི་ལྷན་སྐྱེས་ཀྱི་བདེ་ཆེན་འདིའི་ཕྱོགས་(༧ན)
ནའང་མེད་དེ། ཕར་ཕྱིན་ཐེག་པ་དང་རྒྱུད་སྡེ་འོག་མ་གསུམ་གྱི་རྣལ་འབྱོར་པ་ཇི་
ཙམ་རྟོགས་པ་མཐོ་ཡང་བླ་མེད་ནས་གསུངས་པའི་རྫོགས་རིམ་མཐོན་པོའི་ཉམས་
ལེན་འདི་དག་བྱ་བའི་སྣོད་རུང་གི་དབང་དང་དམ་ཚིག་དང་སྡོམ་པ་དང་ལམ་རིམ་
གཉིས་སྒོམ་པའི་མན་ངག་གང་ཡང་དེ་དག་ལ་མེད་པས་སོ། །དེའི་ཕྱིར་ཕར་ཕྱིན་
ཐེག་པ་དང་རྒྱུད་སྡེ་འོག་མ་གསུམ་ནས་གསུངས་པའི་ལུས་སེམས་ཀྱི་བདེ་བ་ཁྱད་
པར་ཅན་དང་ལྡན་པའི་ཏིང་ངེ་འཛིན་དེ་དག་དང༌། བླ་མེད་ནས་གསུངས་པའི་
ལྷན་སྐྱེས་ཀྱི་ཏིང་ངེ་འཛིན་གཉིས་ནི་ནམ་མཁའ་དང་ལག་མཐིལ་ལྟར་ཁྱད་ཆེའོ། །དེ་
ཙམ་དུའང་མ་ཟད་ཆོས་རྣམས་ཀྱི་གནས་ལུགས་སྟོང་པ་ཉིད་ཕྱིན་ཅི་མ་ལོག་པར་
རྟོགས་ནས་ཡུན་རིང་དུ་བསྒོམ་པས་མངོན་སུམ་དུ་རྟོགས་པ་ན། ཟག་མེད་ཀྱི་བདེ་
བ་ཆེན་པོ་ཆེས་ཕུལ་དུ་བྱུང་བ་སྐྱེ་བར་གསུངས་ལ། དེ་ལས་ཀྱང་ཐེག་པ་ཆེན་པོའི་
མཐོང་ལམ་ས་རབ་ཏུ་དགའ་བ་ཐོབ་པ་ན། ལུས་སེམས་ལ་བདེ་བ་དང་དགའ་བ་
ཆེས་ཕུལ་དུ་བྱུང་བ་ཞིག་སྐྱེ་བས་ས་དེ་ལ་རབ་ཏུ་དགའ་བ་ཞེས་བརྗོད་པ་ཡིན་ལ།
དེ་འདྲ་བའི་ཟག་མེད་ཀྱི་བདེ་བ་ཆེན་པོ་དེ་དག་ཀྱང་བླ་མེད་ནས་གསུངས་པའི་ལྷན་
སྐྱེས་ཀྱི་བདེ་ཆེན་མིན་ཏེ། བསྐལ་པ་གྲངས་མེད་མང་པོར་ཚོགས་བསགས་ཏེ་ཕར་
356

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག །
ཕྱིན་ཐེག་པའི་རང་ལམ་གྱིས་བགྲོད་པའི་རྒྱལ་སྲས་ས་བཅུའི་དབང་ཕྱུག་ཏུ་གྱུར་པ་
དེ་དག་ཀྱང་མཐར་འཚང་རྒྱ་བ་ལ་ཕྱོགས་པ་ན། བླ་མེད་ཀྱི་སྒོར་ཞུགས་(༧བ)ནས་
//
རྡོ་རྗེ་སློབ་དཔོན་ལས་གདམས་ངག་མཉན་ཏེ་ལྷན་སྐྱེས་ཀྱི་བདེ་ཆེན་གདོད་བསྒྲུབ་
དགོས་པར་གསུངས་པས་སོ། །དེས་ན་བསྐལ་པ་གྲངས་མེད་མང་པོར་མཚན་ཙམ་
ཡང་ཐོས་པར་དཀའ་བ་སྙིགས་དུས་ཀྱི་ཚེ་ཐུང་གཅིག་ལ་སངས་རྒྱས་ཀྱི་གོ་འཕང་
སྟེར་བའི་ཉེ་ལམ་མཐར་ཐུག་འདི་འདྲ་བ་དང་ལན་ཅིག་མཇལ་བའི་སྐབས་འདིར་
བློ་གྲོས་དང་རྩོལ་བ་དང་ནུས་པ་ཐམས་ཅད་སྤྲུགས་ལ་སེམས་ཐམས་ཅད་ཀྱིས་
བསམས་ཏེ་བག་ཆགས་ཅི་ཐེབས་བྱའོ། །འོ་ན་གསང་བའི་གནས་དེ་གང་ཡིན་སྙམ་
ན་རྡོ་རྗེའི་ལུས་ལ་གནད་དུ་བསྣུན་པ་ལས་རླུང་གི་རྒྱུ་བ་འགགས་ཏེ་རླུང་དབུ་མར་
ཞུགས་གནས་ཐིམ་གསུམ་འབྱུང༌། དེའི་རྐྱེན་གྱིས་ལྟེ་གསང་གི་གཏུམ་མོ་འབར་ཏེ་
སྤྱི་བོའི་ཧཾ་ཡི་-----ཟེང་ཀྱི་རླུང་རྣམས་ཐིམ་པའི་སྟོང་པ་འ
བ་དང་མཉམ་དུ་ལྷན་སྐྱེས་ཀྱི་དགའ་བདེ་ཕུལ་དུ་བྱུང་བ་ཞིག་སྐྱེ་བར་གསུངས་
།བདེ་སྟོང་དབྱེར་མེད་དུ་སྦྱོར་བའི་དོན་གང་ཡིན་སྙམ་ན། བདེ་བ་དང་དེའི་
སྟོང་ཉིད་གཉིས་དབྱེར་མེད་དུ་སྦྱོར་བ་བདེ་སྟོང་དབྱེར་མེད་དུ་སྦྱོར་བའི་དོན་མིན་
ཏེ། ཆོས་གང་དང་གང་ཡིན་ཡང་ཆོས་དེ་གྲུབ་ཙམ་ནས་རང་གི་སྟོང་ཉིད་དང་ངོ་
བོ་དབྱེར་མེད་དུ་གྲུབ་པ་ཡིན་པས་ཆོས་དེ་དང་དེའི་སྟོང་ཉིད་གཉིས་རྣལ་འབྱོར་
པས་དབྱེར་མེད་དུ་བྱ་མི་དགོས་སོ། །བདེ་བ་དང་དེའི་སྟོང་ཉིད་གཉིས་སྔ་ནས་སོ་
】
སོར་ཡོད་པ་ཞིག་ཡིན་ན་ནི་དེ་རྣལ་འབྱོར་པས་དབྱེར་མེད་དུ་བྱ་མི་ནུས་ལ། ། སྔ་
ནས་དབྱེར་མེད་དུ་ཡོད་པ་ཞིག་ཡིན་ན་ནི་(༨ན)རྣལ་འབྱོར་པས་ཇི་ཙམ་འབད་ཀྱང་
/
སོ་སོར་དབྱེ་མི་ནུས་སོ། །དོན་དེ་ལ་དགོངས་ནས་ཤེར་ཕྱིན་གྱི་མདོ་སྡེ་རིན་པོ་ཆེ་
ལས། གཉིས་སུ་མེད་ཅིང་གཉིས་སུ་བྱར་མེད་དོ། །ཞེས་ལན་མང་དུ་བཀའ་སྩལ་
ཏོ། །ཡང་བདེ་བ་ལ་སྟོང་པས་རྒྱས་འདེབས་པ་དང་། སྟོང་པ་ལ་བདེ་བས་རྒྱས་
འདེབས་པ་བདེ་སྟོང་དབྱེར་མེད་དུ་སྦྱོར་བའི་དོན་མིན་ཏེ། སྦྱིན་སོགས་ཀྱི་དགེ་བ་
357

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཁ༽
,,,,7899
ལ་ལྟ་བས་རྒྱས་འདེབས་ཞེས་པ་ནི་དགེ་བ་དེ་བྱས་ནས་དེ་ལ་མཚན་མར་འཛིན་པའི་
དམིགས་གཏད་ཞི་བར་བྱ་བའི་ཕྱིར་སླར་དགེ་བ་དེའི་ངོ་བོ་ལ་དཔྱད་ནས་རང་བཞིན་
གྱིས་མ་གྲུབ་པར་སྒོམ་པ་ནི་མི་དམིགས་པས་རྒྱས་འདེབས་པའི་དོན་ཡིན་ལ། དེ་
ལྟར་དུ་བྱས་ན་ནི་བདེ་སྟོང་དབྱེར་མེད་འོང་ས་མེད་དོ། །ཡང་ལྟ་བའི་རྩིས་ཟིན་
པར་བྱེད་པའི་དོན་ཡང་མིན་ཏེ།། ལྟ་བའི་རྩིས་ཟིན་པར་བྱེད་ཚུལ་ནི་སྔར་ལྟ་བ་ལ་
མྱོང་བ་ཐོན་པ་ཞིག་གིས་ཆོས་ཐམས་ཅད་སྒྱུ་མ་ལྟ་བུར་བསམས་ནས་སྒྱུ་མ་ལྟ་བུར་
བསམས་བཞིན་པའི་ངང་ནས་སྦྱིན་པ་གཏོང་བ་དང་ཚུལ་ཁྲིམས་སྲུང་བ་སོགས་བྱེད་
F,,,
K.GD
E
པ་ནི་སྦྱིན་སོགས་ལྟ་བའི་རྩིས་ཟིན་པའི་དོན་ཡིན་ལ། དེ་ལ་ནི་སྦྱིན་སོགས་ལྟ་བ་
༦o.C
སྟོང་པ་ཉིད་
དེའི་ངོ་བོར་སྐྱེ་བ་མེད་དེ། སྦྱིན་པ་ནི་གཏོང་བའི་སེམས་པ་ཡིན་ལ།
ཀྱི་ལྟ་བ་ནི་ཆོས་ཐམས་ཅད་རང་བཞིན་གྱིས་མ་གྲུབ་པར་འཛིན་པའི་བློ་ཡིན་པས།
གཏོང་བའི་སེམས་པ་དེ་སྟོང་ཉིད་རྟོགས་པའི་ལྟ་བར་འོང་ས་མེད་དོ། །ཡང་ལྟ་བ་
སྔོན་ལ་བསྐྱེད་ནས་དེ་ལ་བདེ་བས་(༨བ)རྒྱས་འདེབས་པའི་དོན་ཡིན་ནི་བློ་དེ་གཉིས་
སྔ་ཕྱི་སོ་སོ་བར་འགྱུར་ལ། བློ་སྔ་ཕྱི་སོ་སོ་བ་གཉིས་དབྱེར་མེད་གཅིག་ཏུ་འོང་དོན་
མེད་དོ། །དེའི་ཕྱིར་གྲུབ་ཆེན་ས་ར་ཧས། ཁྱིམ་དང་ཁྱིམ་ན་དེ་ཡི་གཏམ་སྨྲ་
ཡང༌། །བདེ་ཆེན་གནས་ནི་ཡོངས་སུ་ཤེས་པ་མེད། །ཅེས་འདིའི་གནད་ཤེས་པ་
。,,
4(6
སྦྱོར་བའི་ཚུལ་འདི་རྒྱུད་ལ་སྐྱེ་བ་ལྟ་ཞོག །འདི་ཕྱིན་ཅི་མ་ལོག་པར་གོ་བའང་སྲིད་
མཐའ་ཙམ་དུ་སྣང་ངོ་། །འོ་ན་བདེ་སྟོང་དབྱེར་མེད་དུ་སྦྱོར་བའི་ཚུལ་དེ་ཇི་ལྟ་བུ་
ཞིག་ཡིན་སྙམ་ན། གསང་བའི་གནས་མཐར་ཐུག་པ་དེ་བླུན་རྨོངས་བདག་འདྲ་བས་
འདིའོ་ཞེས་བཤད་པར་མི་ནུས་ཀྱང་། བློ་བཟང་རྡོ་རྗེ་འཆང་ཆེན་པོའི་གསུང་ལས་
ཇི་ལྟར་འབྱུང་བ་ལྟར་བརྗོད་ན་འདི་ལྟར་ཡིན་ཏེ། སྔར་བཤད་པ་དེ་འདྲ་བའི་བདེ་
R; 9
6.l~
།དེ་ཡང་
358

རྡོ་རྗེ་ཐེག་པའི་ལམ་གྱི་གནད་གསལ་བར་སྟོན་པའི་མན་ངག །
6\ }
?HIL
དཔེར་ན། དད་པ་སྒོམ་པ་ཞེས་བྱ་བ་རང་བློ་དད་པའི་ངོ་བོར་སོང་བ་ལ་བརྗོད་པ་
བཞིན་དུ། བདེ་སྟོང་སྦྱོར་བ་ཞེས་བྱ་བའང་རང་བློ་བདེ་བ་ཆེན་པོ་དེ་སྟོང་ཉིད་
རྟོགས་པའི་བློའི་ངོ་བོར་སོང་བའོ། །དེ་ཡང་ཆུ་ལ་ཆུ་བཞག་པ་ལྟ་བུ་ཞིག་དགོས་
ཞེས་གསུང་ངོ༌།
0t c】
ལ་སློབ་པའི་ཟུང་འཇུག་ཐོབ་དགོས། དེ་ཐོབ་པ་ལ་དོན་གྱི་འོད་གསལ་(༩ན)ཐོབ་པ་
སྔོན་དུ་འགྲོ་དགོས། དེ་ལ་སྒྱུ་ལུས་ཐོབ་པ་སྔོན་དུ་འགྲོ་དགོས། དེ་ལ་རྡོ་རྗེའི་ལུས་
ལ་གནད་དུ་བསྣུན་ནས་བདེ་སྟོང་དབྱེར་མེད་ཀྱི་དཔེའི་འོད་གསལ་ཐོབ་པ་སྔོན་དུ་
འགྲོ་དགོས། དེ་ལ་བསྐྱེད་རིམ་ཕྲ་རགས་སྔོན་དུ་འགྲོ་དགོས། དེ་ལ་དབང་རྣམ་
པར་དག་པ་ཐོབ་ཅིང་དམ་ཚིག་དང་སྡོམ་པ་ཚུལ་བཞིན་དུ་བསྲུང་བ་སྔོན་དུ་འགྲོ་
Z
€? }i< 6
。6! 。!
་
དགོས། དེ་ལ་ལམ་ཐུན་མོང་བས་རྒྱུད་སྦྱང་བ་སྔོན་དུ་འགྲོ་དགོས། དེ་ལ་ལེགས་
ཚོགས་ཐམས་ཅད་ཀྱི་རྩ་བ་བཤེས་གཉེན་ཚུལ་བཞིན་དུ་བསྟེན་པ་སྔོན་དུ་འགྲོ་དགོས།
*
•zKK/…
{2
གནད་ཐམས་ཅད་ལམ་གྱི་རིམ་པ་གཅིག་ཏུ་བསྒྲིགས་པ་འདི་ནི་གདུལ་བྱ་རིན་པོ་ཆེ་
ལྟ་བུའི་གང་ཟག་གཅིག་སྙིགས་དུས་ཀྱི་ཚེ་ཐུང་གཅིག་ལ་འཚང་རྒྱ་བའི་ཐབས་ཚང་
ལ་མ་ནོར་བ་ཡིན་ཞེས་བདག་གི་དཔལ་ལྡན་བླ་མ་དམ་པ་གསུང་ངོ༌། །
གཉིས་མེད་གསུང་བའི་གངས་རི་ལས་འོང་བྱ་སྤྱོད་རྣལ་འབྱོར་གསང་མཐའི་
(0
9R )ID )19
ཆུ་བོ་རྣམ་བཞིས་རབ་ཏུ་འཕེལ། །རིན་ཆེན་སེམས་ཀྱི་ས་གཞི་ལ་གནས་རྣམ་དག་
དབང་དང་དམ་ཚིག་རིམ་གཉིས་ནོར་བུའི་གཏེར་གྱིས་ཕྱུག །སྣ་ཚོགས་བརྡ་ཡི་
སྐད་དང་མཐའ་དྲུག་ཚུལ་བཞིའི་རྦ་རླབས་དྲག་ཏུ་འཁྲུག་པས་ཤིན་ཏུ་རྟོགས་དཀའ་
བ། །རྒྱུད་སྡེ་རྒྱ་མཚོའི་ཚོགས་ལ་དབང་བསྒྱུར་གདེངས་ཅན་དབང་པོ་འཇམ་དཔལ་
སྙིང་པོས་དུས་རྣམས་རྟག་ཏུ་སྐྱོངས། །(༩བ)འཇམ་མགོན་བླ་མ་ཐམས་ཅད་མཁྱེན་
པ་ཡི། །ཞལ་གྱི་པདྨོ་ལས་འོངས་བདུད་རྩིའི་བཅུད། །རྒྱུད་ལྡན་བླ་མ་དམ་པའི་
མན་ངག་བཞིན། །རང་བཟོ་མེད་པར་ཤིན་ཏུ་གསལ་བར་བྱས། །འོན་ཀྱང་བདག་
359

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼པ༽
",m
བློ་རྨོངས་པའི་དབང་གྱུར་ཅིང༌། །རྣལ་འབྱོར་གསང་མཐའ་བྱིས་བློའི་ཡུལ་མིན་
པས། །ལོག་པར་བཤད་དང་ཧ་ཅང་གསལ་བ་སོགས། །ཉེས་པར་གང་གྱུར་རྡོ་རྗེ་
འཛིན་ལ་བཤགས། །བླ་མའི་དྲིན་གྱིས་ལེགས་པར་བཤད་པའི་ཆ། །ཇི་སྙེད་མཆིས་
པའི་དགེ་བའི་ཚོགས་དེ་ཡིས། །ཉམ་ཐག་མ་རྒན་འགྲོ་བ་མ་ལུས་པའི། །སྙིང་ནི་
བདེ་ཆེན་བདུད་རྩིས་ཚིམ་གྱུར་ཅིག །བདག་ཀྱང་དེང་ནས་ཚེ་རབས་ཐམས་ཅད་
དུ། །ཐེག་མཆོག་བཤེས་ཀྱི་མགོན་དང་མི་འབྲལ་ཞིང༌། །འཁྲུལ་མེད་ལམ་བཟང་
སྒྲུབ་པ་མཐར་ཕྱིན་ཏེ། །སྟོབས་བཅུ་མངའ་བའི་གོ་འཕང་མྱུར་ཐོབ་ཤོག །
ཅེས་རྡོ་རྗེ་ཐེག་པའི་ལམ་གྱི་གནད་སྤྱི་དང་། ཁྱད་པར་བདེ་སྟོང་དབྱེར་མེད་ཀྱི་
:) o{
。。。9)
ཚུལ་ཤིན་ཏུ་གསལ་བའི་མན་ངག་འདི་ལྟ་བུ་ཞིག་དགོས་ཞེས་པཎ་ཆེན་བསྟན་པའི་
བདག་པོའི་འཕྲིན་ལས་པ་ཆེན་པོ་བླ་མ་ཕྱག་མཛོད་བློ་བཟང་ཚེ་དབང་གི་བཀས་
བསྐུལ་བ་ལ་བརྟེན་ནས། དགེ་སློང་ཡེ་ཤེས་རྒྱལ་མཚན་གྱིས་དབེན་ས་ཆོས་ཀྱི་ཕོ་
བྲང་དུ་སྦྱར་པའོ། །འདིས་ཀྱང་རྒྱལ་བའི་བསྟན་པ་རིན་པོ་ཆེ་ཡུན་རིང་དུ་གནས་
པར་གྱུར་ཅིག། །།
360